Քոուլ Փալմեր

**Քոուլ Ջերմեյն Փալմեր** (, ), անգլիացի ֆուտբոլիստ, Պրեմիեր լիգայի «Չելսի» ակումբի և Անգլիայի ազգային հավաքականի կիսապաշտպան։

## Ակումբային կարիերա
Ծնունդով մանչեսթերցի (Ուայթենշոու) Քոուլը ութ տարեկանից մարզվել է «Մանչեսթեր Սիթիի» ֆուտբոլի ակադեմիայում։ «Սիթիի» առաջին թիմում նորամուտը նշել է 2020 թվականի սեպտեմբերի 30-ին՝ Անգլիայի ֆուտբոլային լիգայի գավաթի խաղարկության «Բըրնլիի» դեմ խաղում։ 2020 թվականի հոկտեմբերի 27-ին Փալմերը նորամուտն է նշել ՈՒԵՖԱ Չեմպիոնների լիգայում՝ փոխարինելով Քևին դե Բրույնեին Մարսելի «Օլիմպիկի» դեմ խմբային փուլի խաղում։ 2021 թվականի օգոստոսի 21-ին նա նորամուտն է նշել նաև Պրեմիեր լիգայում՝ մասնակցելով «Նորվիչ Սիթիի» դեմ խաղին։

2023 թվականի սեպտեմբերի 1-ին Փալմերը 40 միլիոն Ֆունտ ստեռլինգով տեղափոխվել է «Չելսի»՝ 7 տարվա պայմանագիր կնքելով «կապույտների» հետ։

2024 թվականի ապրիլի 5-ին նա իր առաջին հեթ-տրիկն է արել պրոֆեսիոնալ կարիերայում՝ «Չելսիի» կազմում երեք գոլ խելով Պրեմիեր լիգայի «Մանչեսթեր Յունայթեդի» դեմ խաղում։ 2024 թվականի ապրիլի 15-ին Փալմերը չորս գոլ է խփել Պրեմիեր լիգայի «Էվերթոնի» դեմ խաղում։ Փալմերի չորրորդ գոլն այդ խաղում նրա 20-րդ գոլն էր Պրեմիեր լիգայում։

## Կարիերա ազգային հավաքականում
Փալմերը խաղացել է Անգլիայի մինչև 15, 16, 17, 18 և 21 տարեկանների հավաքականներում։

2019 թվականի մայիսին Անգլիայի հավաքականի կազմում մասնակցել է Եվրոպայի մինչև 17 տարեկանների առաջնությանը՝ խաղադաշտ դուրս գալով խմբային փուլի բոլոր երեք խաղերում։ Բրիտանացիները չեն կարողացել դուրս գալ խմբից։

2023 թվականի նոյեմբերի 17-ին Փալմերը նորամուտն է նշել Անգլիայի հիմնական թիմի կազմում Մալթայի ազգային հավաքականի դեմ խաղում՝ փոխարինելով Մարկուս Ռաշֆորդին։ 2024 թվականի հունիսի 3-ին նա խփել է իր առաջին գոլը հիմնական թիմի կազմում՝ անվրեպ իրացնելով 11-մետրանոց հարվածը Բոսնիա և Հերցեգովինայի ազգային հավաքականի դեմ խաղում։

Փալմերը Անգլիայի հավաքականի կազմում մասնակցել է Եվրո 2024-ին, որտեղ հիմնականում դուրս է եկել փոխարինման։ Նա փոխարինման է դուրս եկել նաև եզրափակիչ խաղում և պատասխան գոլն է խփել Իսպանիայի հավաքականի դարպասը։

## Ելույթների վիճակագրություն
### Ակումբային
*Տվյալները 2024 թվականի մայիսի 15-ի դրությամբ են*

### Հավաքական
*Տվյալները՝ 2023 թվականի նոյեմբերի 20-ի դրությամբ*

**Ընդամենը՝ 2 խաղ/ 0 գոլ, 1 հաղթանակ, 1 ոչ-ոքի, 0 պարտություն**։

## Նվաճումներ
### Ակումբային
**Մանչեսթեր Սիթի**

* Անգլիայի չեմպիոն՝ 2022/23
* Անգլիայի գավաթի հաղթող՝ 2022/23
* ՈՒԵՖԱ-ի Չեմպիոնների լիգայի հաղթող՝ 2022/23
* ՈՒԵՖԱ-ի Սուպերգավաթի հաղթող՝ 2023

**Անգլիայի հավաքական (մինչև 21 տարեկան)**

* Եվրոպայի մինչև 21 տարեկանների առաջնության հաղթող՝ 2023

**Անգլիայի հավաքական**

* Եվրոպայի առաջնության եզրափակիչ՝ 2024

### Անհատական
* «Չելսիում» մրցաշրջանի լավագույն խաղացող՝ 2023/24
* Պրեմիեր լիգայի մրցաշրջանի լավագույն երիտասարդ խաղացող՝ 2023/24
* PFA տարվա լավագույն երիտասարդ խաղացող՝ 2023/24
* Անգլիայի Պրեմիեր լիգայի ամսվա լավագույն խաղացող՝ 2024 թվականի ապրիլ
* Անգլիայի Պրեմիեր լիգայի ամսվա գոլ՝ 2024 թվականի ապրիլ

## Ծանոթագրություններ

## Արտաքին հղումներ
* Ֆուտբոլիստի պրոֆիլը Չելսիի պաշտոնական կայքում 
* Ֆուտբոլիստի պրոֆիլը Պրեմիեր լիգայի պաշտոնական կայքում 

Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ